cyanic-selkie/wikianc huggingface dataset:
Rotaļlietu stāsts
"Rotaļlietu stāsts" jeb "Rotaļlietas stāsts" (en) ir 1995. gada ASV ģimenes datoranimācijas filma. Filma veidota Pixar Animation Studios studijā sadarbībā ar Walt Disney Pictures. Šī ir pirmā pilnmetrāžas filma, kas pilnībā veidota datoranimācijā, un pirmā animācijas filma, kas nominēta Amerikas Kinoakadēmijas balvai par "Labāko oriģinālscenāriju". Filmas režisors ir Džons Laseters un galveno varoņu balsis ir ierunājuši Toms Henkss (Vudijs) un Tims Alens (Bazs).
Austrumtimora
Vēsture
Otrā Pasaules kara laikā no 1942. līdz 1945. gadam Austrumtimoru bija okupējis Japānas impērijas karaspēks. Pēc Japānas sakāves karā Portugāle atjaunoja savu koloniālo varu.
1999. gada 30. augustā ANO uzraudzībā notika referendums, kurā 78,5% Austrumtimoras iedzīvotāju nobalsoja pret palikšanu Indonēzijas sastāvā. Pēc referenduma vietējas pret neatkarību vērstas bruņotas grupas, kuras organizēja un atbalstīja Indonēzija, sarīkoja plaša mēroga uzbrukumus neatkarības atbalstītājiem. Tajos 1400 cilvēku tika nogalināti, ap 300 000 bija spiesti doties bēgļu gaitās uz Rietumtimoru, infrastruktūra tika smagi izpostīta. Tika nopostītas gan dzīvojamās mājas, gan skolas, apūdeņošanas sistēmas un gandrīz 100% elektrības tīklu.
Johans Kruifs
Spēlētāja karjera
Ajax
Trenera karjera
Ajax
Ferdinands Tennīss
Ferdinands Tennīss (1855. gada 26. jūlijs - 1936. gada 9. aprīlis) bija vācu sociologs. Pazīstams ar uzskatu, ka ir divu veidu sabiedrības - tradicionālās un modernās (Gemeinschaft un Gesellschaft).
Bērnu Eirovīzijas dziesmu konkurss
Dalībvalstis
Bērnu Eirovīzijas dziesmu konkursā kopā ir piedalījušies 40 valsts.
Kārlis Albertiņš
Miris 1925. gadā, apbedīts Rīgas Lielajos kapos.
Everts Rodžers
Everts Rodžers (en; 1931. gada 6. marts — 2004. gada 21. oktobris) bija amerikāņu sociologs. Pētījis, kā sabiedrība pieņem jaunievedumus. Saskaņā ar viņa teoriju jaunievedumus pieņem vairākos posmos — vispirms tos pieņem neliela sabiedrības daļa, kas tālāk informē viedokļu līderus, kuri tālāk informē savus sekotājus un visbeidzot jaunievedumus pieņem visa sabiedrība.
Ēģiptes zebiekste
Daļa zinātnieku uzskata, ka Ēģiptes zebiekste ir parastās zebiekstes (Mustela nivalis) pasuga un ka to Senās Romas laikā ieveda Ēģiptē, jo zebiekstes dzīves vietas izvēle vienmēr ir saistīta ar cilvēku mājokļu klātbūtni. Tomēr lielākā daļa uzskata, ka Ēģiptes zebiekste ir patstāvīga suga un vēsturiski piederoša Ēģiptei, saistot zebiekstes apmešanos cilvēku apdzīvotās vietās ar tās galveno medījumu — grauzējiem.
Baltā mušmire
Taksonomija
Ziemeļamerikā, kā parasti, daudzi uzskata, ka vietējās baltās mušmires ir atsevišķas sugas no tās Eiropas analoga un Eiropas baltā mušmire patiesībā Amerikā nav sastopama. ''
Celtnieks (stadions)
Pēc okupācijas 1946. gadā stadions tika nodots sporta biedrībai "Daugava", ap 1958.gadu — Daugavpils motoveloķēžu rūpnīcas sporta apvienībai "Daugava", 1960.gadā — Daugavpils vispārējās celtniecības tresta sporta apvienībai "Celtnieks".
Sumbrs
Vēsture
Līdz Pirmajam pasaules karam sumbru populācija lēnām atjaunojās, un 1915. gadā šajā reģionā dzīvoja 785 sumbri. Kad vācieši okupēja Belovežas rajonu, viņi nomedīja apmēram 600 sumbru, lai iegūtu gaļu, ragus un ādu. Pēdējos izdzīvojušos sumbrus paglāba kāds vācu zinātnieks, kas informēja vācu armiju, ka šie dzīvnieki ir aizsargājami un ļoti reti. Tika veikti aizsardzības pasākumi pēdējiem sumbriem, kas diemžēl nebija pārāk ilgstoši. Beidzoties karam, pirms vācu armija atkāpās no Belovežas gāršas, karavīri devās nošaut visus sumbrus. No lielā slaktiņa izglābās tikai 9 dzīvnieki. 1919. gadā malumednieks nošāva pēdējo Belovežas savvaļas sumbru.
Mūsdienās sumbru skaits pasaulē ir apmēram 3200, bet tie joprojām ir ierakstīti Pasaules Sarkanajā grāmatā.
Reprodukcija
Riesta laiks sumbriem ilgst no augusta līdz oktobrim. Buļļi pārvietojas starp mātīšu bariem, lai atrastu govis, kas meklējas. Bullis uzturas šādas govs tuvumā un uzmana, lai tā nepievienotos ganāmpulkam, kā arī apsargā to pret citiem tēviņiem. Šajā laikā starp buļļiem mēdz izcelties cīņas, un tie nereti gūst nopietnus ievainojumus. Grūsnības periods ilgst 9 mēnešus. Teļi piedzimst laika posmā no maija līdz jūlijam. īsi pirms teļa dzimšanas govs pamet baru. Teļi spēj staigāt jau dažas stundas pēc atnešanās. Māte teļu zīda ar pienu aptuveni gadu, bet, ja govij nav jauna teļa, zīdīšana var turpināties arī otrajā gadā. Gan tēviņi, gan mātītes dzimumbriedumu sasniedz 3—4 gadu vecumā. Govīm teļi dzimst katru gadu vai visbiežāk katru otro gadu. Sumbru vidējais dzīves ilgums ir aptuveni 25 gadi.
Pelēkā mušmire
Pelēkā mušmire ir indīga sēne. Cepurīte sākumā pusapaļa, vēlāk izpletusies, gandrīz plakana, līdz 12 cm plata, tumši brūna, pelēkbrūna vai pelēka, ar nelielām, koncentriskām pārslām. Kātiņš pelēks, zvīņains, ar pelēku gredzenu un bumbuļveida paresninājumu. Maksts saaugusi ar bumbuļveida paresninājumu un nav atdalāma. Lapiņas baltas. Mīkstums balts. Atrodama samērā reti skuju koku un lapu koku mežos gan vasarā, gan rudenī. Daži autori uzskata, ka šī sēne ir indīga, daži (Birkfelds, Heršels) — ka tā ēdama. Lai nesajauktu pelēko mušmiri ar indīgajām mušmirēm, it īpaši ar panteru mušmiri, pelēko mušmiri drīkst ievākt tikai labs sēņu pazinējs.
Senā Roma
Itālijas iekarošana
Kad romieši padzina savu valdnieku — etrusku Tarkvīniju Lepno, etrusku pilsētas Klūzijas valdnieks centās to ieņemt, lai atjaunotu etrusku varu. Romai palīgā devās citas latīņu pilsētas, un etrusku karaspēks tika sakauts. Drīz pēc tam Roma sāka karu ar saviem bijušajiem sabiedrotajiem. Viss 5. gs. p.m.ē pagāja Romas cīņās gan ar etruskiem, gan arī ar kaimiņu latīņu ciltīm. Cīņās Roma pakāpeniski pakļāva savai virskundzībai vienu Latijas pilsētu pēc otras.
Latijas novadam blakus, Itālijas rietumu piekrastē atradās auglīgais Kampānijas novads. Kampāniju tiecās iekarot Apenīnu kalnu iemītnieki samnīti. 343. gadā p.m.ē. samnīti iebruka Kampānijā un aplenca tās galveno pilsētu Kapuju. Romieši devās palīdzēt un karš beidzās ar Romas uzvaru.
Reliģija un kultūra
Pastāvēja daudzdievība, romieši pārņēma arī grieķu mitoloģiju un savus dievus sāka pielīdzināt grieķu dieviem. Romieši lepojās ar to, ka viņi dzīvo Romā. Lai parādītu, ka viņi ir Romas pamatiedzīvotāji, viņi turēja savu senču statujas. No Grieķijas pārņēma arī literatūru, mākslu un izglītību. Grieķu un romiešu kultūras saplūda kopā un veidoja grieķu—romiešu kultūru. Lielu nozīmi veltīja arhitektūrai, ceļu būvei.
Rimi Olimpiskais centrs
Vēsture
2009. gada futbola Virslīgas sezonas pirmās spēles tika aizvadītas Olimpiskā sporta centra futbola zālē. Daļa 2016. gada pasaules čempionāta florbolā spēļu tika aizvadītas Elektrum olimpiskajā centrā.
2018. gada janvārī pabeigta centra peldbaseina un SPA kompleksa rekonstrukcija.
Bālā mušmire
Augšanas apstākļi
Mikorizas sēne, aug kopā ar dažādiem lapu kokiem un skujkokiem, biežāk skābās un smilšainās augsnēs. Dažādi mikoloģiskie avoti ir pretrunā par biežākajām mikorizas koku sugām. Latvijas avoti parasti norāda priežu mežus, pa vienai un grupās, augšanas periods no jūlija līdz novembrim. Centrāleiropā biežāk min egles, dižskābaržus, retāk ozolus un priedes, daudz retāk liepas un apses, Ziemeļamerikā ozolus un citus kokus. Sastopama galvenokārt Eirāzijā un Ziemeļamerikā, novērota arī citos kontinentos.
Točigi prefektūra
Točigi ir Japānas prefektūra, kas atrodas Kanto reģionā, Honsju salā. Prefektūras administratīvais centrs ir Ucunomija.
Ziemeļu upespērlene
Vairošanās un attīstība
Upespērlenei ir abi dzimumi. Vairošanās sezona ir no jūlija līdz augustam, tad mātīte dēj oliņas, kas mātītei attīstās mantijas dobumā jeb žaunās. Žaunās tās kļūst par brīvi peldošām glohīdijām. Vairošanās sezonas laikā tuvumā jābūt arī lašu vai foreļu kolonijai. Attīstības beigu posmā glohīdija piestiprinās pie zivs žaunām. Zivs to nēsā apkārt līdz nākamajam pavasarim, līdz glohīdija ir gatava uzsākt atsevišķu dzīvi kā ūdenspērlene. Pērlenes aug ārkārtīgi lēni, pirmajā dzīves gadā tās izaug tikai līdz 0,5 cm garumam, bet desmitajā gadā parasti ir tikai 6 cm garas. Pēc tam katru gadu tās izaug 1 mm. Ziemeļu upespērlene var dzīvot 100 līdz 200 gadus.
Viļņas gaons
Konflikts ar hasīdiem
Kad hasīdisms sāka kļūt aizvien populārāks, Gaons, kopā ar daudziem Polijas un Lietuvas rabīniem, stājās tam pretī. 1777. gadā Viļņā hasīdi tika izslēgti no jūdaisma un arī citas ebreju kopienas tikai aicinātas sekot šim piemēram. 1781. gadā, kad hasīdi atsāka aktīvi sludināt savu mācību, Gaons atkal viņus izslēdza no jūdaisma, pasludinot, ka viņi ir ķeceri ar kuriem ticīgi ebreji nedrīkst precēties. 1796. gadā Gaons sūtija divus mācekļus uz visām Polijas kopienām ar vēstulēm, kurās norādīja, ka joprojām ir naidīgi noskaņots pret hasīdiem.
Ietekme
Gaona ievērojamākais skolnieks rabīns Haims Voložins 1803. gadā nodibināja slaveno Voložinas ješivu. Sekojot Gaona vēlmēm, trīs viņa sekotāju grupas (ap 500 cilvēku), laikā no 1800. līdz 1812. gadam devās uz Svēto zemi. Šos imigrantus varētu uzskatīt par pirmajiem modernās Izraēlas aizsācējiem. Daļa no šiem aškenazi ebrejiem apmetās Jeruzalemē, kurā līdz šim dzīvoja gandrīz tikai sefardu ebreji.
Edvards Tellers
Dzīves otrajā pusē Tellers bija viens no redzamākajiem kodolbruņošanās sacensības aizstāvjiem un labi ieredzēts politiskā spektra labajā spārnā. Tellers tiek uzskatīts par vienu no doktora Streindžlova prototipiem 1964. gada Stenlija Kubrika filmā "Doktors Streindžlavs".
Biogrāfija
Dzimis Austroungārijā ebreju ģimenē. 1926. gadā pameta Ungāriju un devās uz Vāciju. Minhenē cieta tramvaja negadījumā un atlikušo mūža daļu izmantoja kājas protēzi. Beidza Karlsrūes Universitāti, kur studēja ķīmiju, bet vēlāk ieguva doktora grādu fizikā Leipcigas Universitātē pie Vernera Heizenberga. 1930. gadā iepazinās un sadraudzējās ar Georgiju Gamovu un Ļevu Landausu. Ar čehu fiziķa Georga Plačeka starpniecību Romā satikās ar Enriko Fermi, kurš iedrošināja nodarboties ar kodolfiziku. 1933. gadā pameta Vāciju un gadu pavadīja Kopenhāgenā, strādājot kopā ar Nīlsu Boru.
1952. gadā Tellers pameta Losalamosu un sāka strādāt jaunizveidotajā Lorensa Livermoras Nacionālajā laboratorijā. 1952. gada 1. novembrī Klusā okeāna atolā tika uzspridzināta Ivy Mike, un Tellers presē tika nosaukts par "ūdeņraža bumbas tēvu".
Rūds Gullits
Rūds Gullits (dzimis kā Rūds Dils, Amsterdamā) ir bijušais Nīderlandes futbolists, tagad treneris. Savu spēlētāja karjeru viņš aizvadīja 1980. un 1990. gados, būdams Nīderlandes futbola izlases kapteinis, kura uzvarēja 1988. gada Eiropas futbola čempionātā un spēlēja arī 1990. gada Pasaules kausā. 1987. gadā viņu atzina par Eiropas Gada futbolistu un Pasaules Gada futbolistu 1987. un 1989. gadā. Viņš bija ļoti vispusīgs spēlētājs un savas karjeras laikā spēlēja dažādās laukuma pozīcijās. Pēdējais viņa vadītais klubs bija Groznijas "Terek" Krievijas Premjerlīgā.
Karjeras statistika
244||109||21||19||colspan="2"|-||8||1||273||129 178||62||27||13||colspan="2"|-||24||7||229||81 43||4||8||3||||||colspan="2"|-||51||7 465||175||56||35||||||32||8||553||217
Moriss Kornēlijs Ešers
Moriss Kornēlijs Ešers (nl, dzimis, miris ) bija holandiešu—frīzu grafikas mākslinieks, kas veidojis kokgriezumus, strādājis litogrāfijas un mecotintas tehnikās.
Vēlākais posms
1937. gadā ģimene pārcēlās uz Briseles priekšpilsētu Beļģijā. Otrā pasaules kara dēļ viņi 1941. gada janvārī atkal pārcēlās, šoreiz uz Bārnu, Nīderlandē, kur Ešers dzīvoja līdz 1970. gadam. Lielākā daļa Ešera pazīstamāko darbu ir datēti ar šo periodu. Sākot ar 1953. gadu Ešers uzstājās ar lekcijām. 1962. gadā plānotais lekciju cikls Ziemeļamerikā tika atcelts slimības dēļ, un viņš kādu laiku pārtrauca mākslas darbu radīšanu, bet lekciju ilustrācijas un teksti vēlāk tika publicēti kā daļa no grāmatas "Ešers par Ešeru". 1955. gadā viņam tika piešķirts Orānas-Nasavas ordeņa bruņinieks tituls, bet 1967. gadā viņš tika iecelts par ordeņa virsnieku.
Tet
Vēsture
2016. gadā Lattelecom uzsāka sadarbību ar jaunuzņēmumiem programmā Start-up Wise Guys Riga powered by Lattelecom. Uzņēmums Interaktīvās TV klientiem nodrošināja iespēju skatīties televīziju augstākajā pieejamā izšķirtspējā — divkāršots HD izšķirtspējas kanālu skaits. Tika izveidota jauna izklaides platforma Shortcut, kas piedāvāja unikālu seriālu, filmu un TV kanālu satura apvienojumu, kā arī tiešraides. Lattelecom un Ukrainas lielākais fiksēto sakaru un interneta operators Ukrtelekom noslēdza vienošanos par sadarbību, uzņēmumiem nodrošinot iespēju nomāt Lattelecom virtuālo serveri un "mākoņa" datu centru.
Optiskais internets
2009. gadā Lattelecom sāka piedāvāt privātajiem klientiem optisko internetu ar ātrumu līdz 100 megabitiem sekundē. 2009. gada septembrī tika paziņots, ka Lattelecom palielinājis optiskā interneta ātrumu līdz 500 megabitiem sekundē. Optiskais internets pieejams dažādās formās, sākot no 20 megabitiem sekundē (Mbps) līdz pat 500 Mbps. Lielākā daļa optikas abonentu izvēlēlas lietot 100 Mbps internetu. Lattelecom optiskā interneta galvenie raksturlielumi ir ātrums un "optika līdz mājoklim" koncepts — optiskā interneta kabelis tiek ierīkots katra klienta dzīvoklī un neviens cits to neizmantos. Lattelecom optiskā tehnoloģija ievelk optiskās šķiedras vadu lietotāja mājoklī vai birojā un tur pieslēdz ierīci, kas gaismas impulsus pārvērš datu plūsmā jeb internetā. Citi operatori Latvijā, kas izmanto optiku, lieto nedaudz atšķirīgu tehnoloģiju, kas optisko vadu pieslēdz pie pārkodēšanas un maršrutēšanas ierīces, kas atrodas daudzdzīvokļu mājā.
Logotips
Lattelecom jaunais logo sastāv no uzņēmuma nosaukuma, kurā integrēta TT zīme korporatīvajā kieģeļsarkanajā krāsā. Tēli TT simbolizē saskarsmes lomu cilvēka dzīvē — nepieciešamību kontaktēties, būt zinošam, apmainīties ar informāciju, izmantot iespējas, ko dod ātra un ērta saziņa. Logotips raksturo Lattelecom kā jaunām idejām atvērtu sistēmu un vienlaikus aicina izmantot tehnoloģijas visās jomās, kur tās var bagātināt mūsu dzīvi.
CLAARA
Lattelecom sadarbībā ar inteliģento tehnoloģiju uzņēmumu APPLY izstrādājis Baltijā pirmo tiešsaistes TV reklāmas un auditorijas analītikas rīku CLAARA. Tas reālajā laikā apkopo vairāk nekā 200 000 Latvijas mājsaimniecību statistiku, sniedzot līdz šim precīzākos reklāmu datus par iecienītāko TV kanālu skatījumiem uzreiz pēc to parādīšanās ēterā.
CLAARA ir mākslīgā intelekta risinājums, kas datus apstrādā, izmantojot videoredzi jeb algoritmu, kas spēj patstāvīgi noteikt reklāmu televīzijas kanālos, atrast līdzības citās reklāmās, piesaistot tās konkrētai nozarei. CLAARA atpazīst reklāmas vienlaicīgi vairākos desmitos kanālu, spējot vienā stundā apstrādāt līdz pat 90 stundām TV satura.
Lietu internets (IoT)
Lietu interneta pārklājums jau pieejams visā Rīgas teritorijā un tīkla izveide turpinās arī citās Latvijas pilsētās. Lietu interneta tīkla risinājumi pieejami ne vien klientiem, bet arī uzņēmumiem, kas strādā pie jaunu biznesa iespēju attīstīšanas un pakalpojumu izveides.
Klientu atbalsta robots Anete
2017. gada oktobrī Lattelecom darbu sācis pirmais uzņēmuma klientu atbalsta robots Anete, kas ar sabiedrības līdzdalību un sarunām mācās virtuāli sniegt palīdzību latviešu valodā. Aneti radīja Lattelecom darbinieki iekšējā inovāciju programmā, sadarbojoties ar Latvijas uzņēmumu Tilde. Pirmajā dienā jau vairāk nekā 300 cilvēki sarunājušies ar jauno palīgu, uzdodot vairāk nekā 4000 jautājumu. Sarunu biedri gan pārbaudīja Anetes spēju atbildēt uz jautājumiem par Lattelecom, gan centās pārliecināties par tās atjautību.
Finanšu rezultāti
2017. gadā Lattelecom grupas uzņēmumi valstij nodokļos nomaksāja 48,5 miljonus eiro. Lattelecom grupas peļņa, kas, salīdzinot ar 2016. gadu, augusi par 8,5 miljoniem un sasniedz 40,7 miljonus, tiks izmaksāta dividendēs uzņēmuma akcionāriem — Latvijas Republikai un Telia Company.
Lieldienu sala
Vēsture
Pastāv vairākas pretrunīgas teorijas par salas kultūrvēsturi. Lielākā daļa zinātnieku pieskaita salas kultūru Polinēzijai. Bet vietējās tradīcijas norāda uz divu dažādu rasu līdzāspastāvēšanu: "garauši" (hanau epe), salas pirmiedzīvotāji ar sarkaniem matiem un gaišu ādu, un "īsauši" (hanau momoko), ar īsām ausīm, tipiskie polinēzieši.
Petroglifi
Lieldienu salā ir viena no bagātākajām petroglifu kolekcijām Polinēzijā. Šobrīd ir uzskaitīti vairāk kā 4000 petroglifu apmēram 1000 vietās salā. Zīmējumi akmeņos ir tikuši iegrebti dažādām vajadzībām: totēmu veidošanai, teritorijas iezīmēšanai vai lai aprakstītu kādu personu vai notikumu. Dažādu tēmu zīmējumi salā sastopami ar dažādu intensitāti. Putncilvēka zīmējumi visbiežāk sastopami Orongo. Citas visbiežāk sastopamās tēmas ir jūras bruņurupucis, Komari un Makemake.
Demographic history
The population was 1,936 inhabitants in 1982. This increase in population is partly due to the arrival of people of European descent from the mainland of Chile. Consequently, the island is losing its native Polynesian identity. In 1982 around 70% of the population were Rapanui (the native Polynesian inhabitants). Population had already declined to only 2,000–3,000 inhabitants before the slave raids of 1862. In the 19th century, disease due to contacts with Europeans, as well as deportation of 2,000 Rapanui to work as slaves in Peru, and the forced departure of the remaining Rapanui to Chile, carried the population of Easter Island to the all-time low of 111 inhabitants in 1877. Out of these 111 Rapanui, only 36 had descendants, but all of today's Rapanui claim descent from those 36. -->
Saitamas prefektūra
Šī prefektūra ir Lielās Tokijas daļa un lielākā daļa no Saitamas prefektūras pilsētām tiek uzskatītas par Tokijas priekšpilsētām.
Svītrainais skunkss
Daudzviet svītrainais skunkss ir populārs kā mājdzīvnieks. To kā mājas mīluli audzina daudzos šatos ASV, jo ne visos štatos tas ir atļauts. Populārs mājdzīvnieks tas ir Vācijā, Nīderlandē, Itālijā un Lielbritānijā. Arī Latvijā ir daži cilvēki, kas kā mājas mīluļus audzina svītrainos skunksus. Toties Kanādā, lai arī citas skunksu sugas drīkst audzināt mājās, pašmāju savvaļas svītraino skunksu kā mājdzīvnieku turēt mājās ir aizliegts.
Izskats un īpašības
Kā visiem skunksiem svītrainajam skunksam kažoks ir melnbalts, tā ķermeņa matojums ir melns ar platām, baltām svītrām, uz katra sāna pa vienai. Abas svītras sākas uz pakauša, veidojot uz muguras "V" burta formu. Uz pieres svītrainajam skunksam ir šaura, balta svītriņa. Aste visbiežāk ir melna, bet tā var būt arī baltra vai melna ar baltu astes galu. Tas ir apmēram mājas kaķa augumā. Tā ķermeņa garums bez astes ir 33—46 cm, astes garums 18—25 cm, svars 1,2—6,3 kg. Svītrainajam skunksam ir maza galva, mazas austiņas, īsas kājas un gara, pūkaina aste. Svītrainais skunkss ir pēdminis, katrai ķepai ir pieci pirksti, starp kuriem ir peldplēves. Priekškāju nagi ir gandrīz 2 reizes garāki kā pakaļkāju nagi, jo tiek izmantoti zemes rakšanai. Nagi ir asi un līki.
Uzvedība
Svītrainais skunkss, tāpat kā citi skunksi, izdala ļoti smirdīgu šķidrumu no anālajiem dziedzeriem, kas atrodas zem astes. Pirms šķidruma izšļākšanas, tas ienaidnieku brīdina, stampājot priekškājas pret zemi, šņācot un ceļoties augšā uz priekškājām, jo izšļākšanu tas veic pozā, stāvot uz priekškājām. Šķidrums satur sērorganiskos savienojumus — merkaptānus.
Bārkstainā mušmire
2016. gadā bārkstainā mušmire ir izvēlēta par Latvijas dabas simbolu — Gada sēni 2016.
2012.—2013. gada UEFA Čempionu līgas sezona
Izslēgšanas spēles
!colspan="6"|Čempioni
Anahaimas "Ducks"
Savas pastāvēšanas vēsturē "Ducks" ir 1 reizi uzvarējis NHL, 2 reizes ir kļuvis par konferences uzvarētāju un 1 reizi — divīzijas čempionu. Mājas spēles komanda aizvada Honda Center hallē. Komandas kapteinis ir Raians Geclafs.
Alina Orlova
Debijas albums
2008. gadā Alina Orlova sniedza koncertus arī Krievijā, Lielbritānijā (Liverpūlē un Londonā), Polijā, Īrijā un citur, viņa arī piedalījās festivālā Europavox Francijā.
Sarkanā mušmire
Psihotropās īpašības
Galvenokārt tiek lietotas cepurītes, jo tās satur mazāk kaitīgo toksīnu un lielāku psihoaktīvo vielu koncentrāciju. Vislielākā halucinogēno vielu koncentrācija ir cepurīšu miziņā un dzeltenajā mīkstumā tieši zem miziņas. Vidējā iedarbības deva žāvētām sēņu cepurītēm ir 5—10 grami (1—3 vidēja izmēra cepurītes). Sarkanās mušmires dažkārt tiek lietotas arī smēķējot.
Upsāla
Vēsture
Pēc kristietības ieviešanas Zviedrijā Upsālas templis kādu laiku vēl pastāvēja, tomēr 11. gadsimtā karalis Inge Vecākais to nopostīja. Lai uzvarētu pagānismu, Upsālu pārveidoja par Zviedrijas baznīcas galveno centru — 1164. gadā izveidoja Upsālas arhibīskapiju.
Arābu valodas varietātes
Galvenās varietātes
Svarīgs faktors atšķirīgo varietāšu veidošanās procesā ir iepriekš vai paralēli šajā reģionā runātas valodas ietekme. No šīm valodām tiek aizgūts pietiekoši liels jaunu vārdu krājums, kā arī ietekmējas fonētika un vārdu secība.
Ainars Zvirgzdiņš
Trenera karjera
Klubu basketbolā lielākos panākumus guvis ar dāmu komandu Maskavas "Dinamo", kur viņa vadībā spēlēja Latvijas izlases kapteine Anete Jēkabsone-Žogota un 2007.-2008. gada sezonu arī Ieva Kubliņa, ieguva FIBA Eiropas kausu un Krievijas Superlīgā ieguva 4. vietu.
Mūsu izvēle
Latvijas Jaunatnes partija bija kreisa politiskā partija, kuru dibināja 2004. gada decembrī virknes bijušo LSDSP un Latvijas Sociālistiskās partijas biedru, kā arī biedrības "Darba jaunatne" dalībnieki. Partijas priekšsēdētājs bija Jānis Kuzins.
2009. gada pašvaldību vēlēšanās LJP startēja PCTVL Rīgas un Jūrmalas sarakstos.
"Mūsu izvēle" 2016. gadā apvienojās ar politisko partiju apvienību "Jaunā Saskaņa" un 2018. gada jūnijā tika likvidēta.
Ņiigatas prefektūra
Prefektūra kopējā platība ir 12 582,47 km² un sīkāk sastāv no 9 rajoniem, 30 pašvaldībām un 20 pilsētām. Lielākā pilsēta un administratīvais centrs ir Ņiigata. Pēc 2016. gada datiem prefektūrā dzīvo ap 2,29 miljoniem iedzīvotāju. Tā ir piektā lielākā Japānas prefektūra pēc platības un četrpadsmitā lielākā pēc iedzīvotāju skaita.
Sigrida Unsete
Apbalvojumi
Sigrida Unsete ir saņēmusi dažādus apbalvojumus, no kuriem nozīmīgākais Nobela prēmija literatūrā, kam viņu nominēja Helga Eng — tā laika Norvēģijas Zinātņu akadēmijas biedre. Krāteris uz planētas Venera ir nosaukts viņas vārdā. Viņa ir bijusi attēlota uz Norvēģijas kronas 500 nomināla banknotes un divu kronu pastmarkas no 1982. gada. Bjerkebeka, Sigridas Unsetes māja Lillehammerē mūsdienās ir muzejs "Maihaugen".
Kenterberijas Anselms
Dzimis Aostā, bagātā ģimenē. Pēc mācībām vairākās reliģiskās skolās, 1060. gadā iestājās ietekmīgajā, Lankfranka vadītajā, Bekas klosterī Normandijā. 1078. gadā kļuva par tā abatu. Šeit viņš sarakstīja reliģiskos darbus, ar kuriem kļuva slavens Eiropā.
Ķelnes "Haie"
Ķelnes "Haie" ir hokeja komanda, kas bāzēta Ķelnē, Vācijā, un spēlē Vācijas hokeja līgā. Tā ir astoņkārtēja Vācijas čempione, pēdējo reizi titulu iegūstot 2002. gadā.
Kastaņu smilšbeka
Barības vērtība
Ēdama bez iepriekšējas novārīšanas. Vairumā valstu tiek uzskatīta par garšīgu, taču Portugālē — par iespējami indīgu. Latvijā aizsargājama retuma dēļ.
Eduards Traubergs
Dzīvesgājums
Dzimis 1883. gada 5. augustā Ērgļu pagastā. Mācījās Cēsu pilsētas skolā, piedalījās 1905. gada revolūcijā, pēc tās sakāves 1906. gadā izbrauca uz Somiju, vēlāk Beļģiju. Studēja Briseles Universitātē, līdztekus beidza Briseles Lauksaimniecības skolas zivsaimniecības nodaļas kursus un strādāja zivsaimniecībā Flandrijā. Pēc Pirmā pasaules kara sākuma 1914. gadā viņš devās uz Angliju, kur Kentā 15. decembrī salaulājās ar skolotāju Emmu Vitenbergu. 1915. gadā Traubergu ģimenē piedzima meita Velta Eleonora. Pēc atgriešanās dzimtenē no 1917. līdz 1918. gadam bija Latvijas izglītības biedrības vidusskolas skolotājs. 1917. gadā ievēlēts Rīgas domē. No 1918. gada 11. novembra līdz 1920. gada 9. martam bija Tautas padomes loceklis, pārstāvot Latvijas Revolucionāro sociālistu partiju. Viens no Latvijas valsts pasludināšanas ceremonijas dalībniekiem.
Azerbaidžāna
Bioloģiskā daudzveidība
Azerbaidžānas teritorijā ir sastopama bagāta un reta flora. Salīdzinoši maza ir tā valsts teritorija, kurā sastopamas dažādas pasaulē izplatītas augu sugas. Azerbaidžānā ir sastopamas vairāk nekā 4500 augu sugas, no tām 250 sugas sastopamas tikai Azerbaidžānā, bet nav sastopamas citās Aizkaukāza republikās. Azerbaidžāna atrodas vairākos zooģeogrāfiskajos rajonos. Azerbaidžānā ir sastopami 12 tūkstoši dzīvnieku sugu, tajā skaitā 623 mugurkaulnieku sugas, 90 zīdītāju sugas, 350 putnu sugas, 40 rāpuļu sugas, vairāk nekā 80 sugu zivis.
Valsts simboli
Ģerboņa centrā attēlota uguns, kas nozīmē Uguns valsti, krāsas, kas attēlotas uz ģerboņa, ir Azerbaidžānas Republikas karoga krāsas, astoņstaru zvaigzne simbolizē 8 tjurku (oguzu) tautas, ozolu lapas simbolizē Azerbaidžānas bagātību un spēku.
Iedzīvotāji
Iedzīvotāju skaits Azerbaidžānā 2012. gadā sasniedza 9 miljonus. Iedzīvotāju etniskais sastāvs: 93% azerbaidžāņi, 2% krievi, 2% armēņi (Kalnu Karabahā), 3% citas tautības (lezgīni, tališi, udini). 96% iedzīvotāju ir musulmaņi (sunnīti — 15%, šiīti — 85%), 4% pareizticīgo.
Normunds Naumanis
Biogrāfija
Strādājis Latvijas Zinātņu akadēmijas Valodas un literatūras institūtā (1985—1987), bijis žurnāla "Avots" redaktors laikā no 1987. līdz 1991. gadam. Pēc tam sāka strādāt "Diena". Vēl ir strādājis Nacionālajā kino centrā. Kopā ar Ditu Rietumu ir vairāku grāmatu par kino autors. Viņam ir vairāk nekā 5000 publikācijas dažādos laikrakstos gan Latvijā, gan ārzemēs. Vairākos kinofestivālos bija žūrijas loceklis.
Normunda Naumaņa balva
Balvas laureāti:
Daiļlēkšana 2008. gada vasaras olimpiskajās spēlēs — 3 metru tramplīns sinhroni vīriešiem
2008. gada vasaras olimpiskajās spēlē sinhronajā daiļlēkšanā no 3 metru tramplīna vīriešiem uzvaru izcīnija Ķīnas sportisti Fens Vans un Kajs Cins. Sacīkstes tika aizvadītas 13. augustā. Sacīkstēs piedalījās 8 sportistu pāri. Katrs pāris veica 6 mēģinājumus.
Ferdinands Fošs
Tomēr, kad par virspavēlnieku kļuva maršals Filips Petēns, Fošs tika iecelts par Francijas ģenerālštāba priekšnieku. Kara beigu posmā Fošs kļuva par Sabiedroto spēku komandieri (Généralissime). No 1918. gada 15. jūlija līdz 6. augustam Fošam izdevās apturēt vāciešu uzbrukumu Otrās Marnas kaujas laikā, un šī kauja kļuva par kara pagrieziena punktu.
Garastes zebiekste
Uzvedība
Garastes zebiekstes ir veikli, izturīgi un enerģiski plēsēji. Tās labi kāpj kokos un labi peld. Savu medījumu tās meklē ar ožas un dzirdes palīdzību. Zebiekste izseko upuri un tad strauji uzbrūk, nokožot to ar spēcīgi kodienu kaklā pie galvaskausa pamatnes. Zebiekste mēdz uzbrukt daudz lielākam medījumam par sevi pašu.
Ludvigs Vitgenšteins
Ludvigs Jozefs Johans Vitgenšteins (, dzimis, miris ) bija austriešu filozofs, viens no ietekmīgākajiem 20. gadsimtā. Vitgenšteins savas dzīves laikā īpaši pievērsies lingvistikas pētīšanai.
Dzīvesgājums
Dzimis Vīnē ebreju izcelsmes metālu lielrūpnieka ģimenē. Mācījās Lincas reālskolā vienlaicīgi ar Hitleru. Studēja inženierzinātnes Berlīnē un Mančestrā. Mančestrā Vitgenšteins ieinteresējās par matemātikas filozofiju. 1911. gadā Gotlobs Frēge uzaicināja Vitgenšteinu studēt Kembridžas Universitātē. Pirmā pasaules kara laikā kā brīvprātīgais dienēja Austroungārijas armijā.
Uzskati
1953. gadā, jau pēc Vitgenšteina nāves, iznāca grāmata "Filozofiskie pētījumi" (Philosophische Untersuchungen, Philosophical Investigations) – vēl viens darbs, kurš būtiski izmainījis 20. gadsimta filozofijas ainu. Izdota latviski 1997. gadā ar nosaukumu "Filosofiskie pētījumi" (ISBN 9984-9143-2-1).
Iduna
Iduna ir jaunības un nemirstības dieviete skandināvu mitoloģijā. Saskaņā ar Jaunāko Edu viņas pārziņā ir āboli, kuri ļauj āsiem saglabāt mūžīgo jaunību. Iduna ir dzejas dieva Brāgi sieva.
Sēdgliemeņu dzimta
Sēdgliemeņu dzimta (Dreissenidae) ir cietgliemeņu kārtas Dreissenoidea virsdzimtas vienīgā dzimta. Šīs dzimtas gliemji ar bisusa pavedieniem piestiprinās pie dažādiem zemūdens priekšmetiem. Visizplatītākā suga ir Dreissenidae polymorpha, kura viegli izplatās pa upju sistēmām. Apaugot ap hidrotehniskām būvēm un iekārtām traucē to darbību, tāpēc tās tiek apkarotas. Šī suga sastopama arī Latvijas saldūdeņos.
Jumindas bāka
Raksturojums
2007. gadā Igaunijas pasts izdeva pastmarku ar bākas attēlu.
2008. gada referendums par likumu "Par valsts pensijām"
Tautas nobalsošanā pēc provizoriskiem datiem piedalījās 347 182 pilsoņi (kvorums — 453 730), un likumprojekts netika pieņemts. 96,35% no balsotājiem atbalstīja grozījumu.
Trevors Arisa
Karjera
Pēc divām "Wizards" sastāvā aizvadītām sezonām sportists pievienojās Hjūstonas "Rockets" klubam. 2018. gada vasarā noslēdza viena gada līgumu ar Fīniksas "Suns". Pēc tam spēlējis vēl vairākās NBA komandās. 2020.—2021. gada NBA sezonā tika aizmainīts uz Oklahomasitijas "Thunder", kur nonāca vairāku maiņas darījumu rezultātā caur Fīniksas "Suns", Hjūstonas "Rockets" un Detroitas "Pistons". Ar četrām maiņām nedēļas laikā spēlētājs sasniedza desmito maiņu karjerā, tādējādi T. Ariza kļuva par visu laiku visvairāk maiņas darījumos iesaistīto spēlētāju NBA vēsturē. "Thunder" sastāvā gan viņš nenospēlēja nevienu spēli, jo tika aizmainīts uz Maiami "Heat" pret Maijersu Leonardu. 2021. gada augustā T. Arisa noslēdza līgumu ar vienu no līgas vadošajām komandām, atgriežoties Losandželosas "Lakers" un pievienojoties vairākiem citiem izciliem līgas veterāniem ar Lebronu Džeimsu priekšgalā.
Politika.lv
Portāla saturs
Aktuālās rubrikas: "Fwd: Eiropa", "Politikas process", "Sabiedrības integrācija", "Tiesiska valsts un korupcija", "Cilvēktiesības", "Pilsoniskā sabiedrība", "Izglītība un nodarbinātība", "Ārlietas", "Mediju kritika".
Turcijas mediji
Turcijas mediji ir daudzveidīgi un pastāv vairāki vietējie un ārvalstu periodiskie izdevumi, kas sniedz dažādus viedokļus. Vietējo izdevumu starpā pastāv ļoti sīva konkurence. Medijiem ir liela ietekme uz sabiedrisko domu. Populārākie preses izdevumi pēc tirāžas ir "Posta" un "Zaman". Kā nozīmīgi viedokļa paudēji tiek uzskatīti "Milliyet" un "Cumhuriyet" laikraksti. Vairums laikrakstu tiek izdoti Stambulā, kā arī paralēli Ankarā un Izmirā.
Jūliāns
Biogrāfija
Dzimis Konstantinopolē dižciltīgā ģimenē. Viņa vectēvs bija imperators Konstantijs Hlors, savukārt tēva brālis imperators Konstantīns. Savā karjeras sākumā bija labs karavadonis un izcīnīja daudzas kaujas Gallijā ar alemāņiem un frankiem. Īpaši tiek atzīmēta viņa uzvara 357. gadā Argentoratas kaujā pret milzīgu alemāņu skaitlisko pārsvaru. 360. gadā Lutēcijā (mūsdienu Parīzē) karaspēks pasludināja Jūliānu par imperatoru un impērijā draudēja izcelties pilsoņu karš. Tomēr iepriekšējais imperators Konstantijs II nomira pirms abi paspēja satikties, pirms nāves ieceļot Jūliānu par savu likumīgo mantinieku. 363. gadā uzsāka ambiciozu militāro kampaņu pret Sasanīdu valsti Persijā kur tika nāvējoši ievainots kaujā.
Vladimirs Komarovs
Dzīvesgājums
1964. gadā Komarovs gatavojās Voshod-1 trīs cilvēku kosmiskajam lidojumam kā komandieris dublieru apkalpē kopā ar Konstantīnu Feoktistovu un Alekseju Sorokinu. Oktobra sākumā viņu ar Feoktistovu pārcēla uz pamatapkalpi, kurā no sākotnējās komandas bija atstāts tikai Boriss Jegorovs. Komarovs startēja ar kosmosa kuģi Voshod-1 un kosmosā pavadīja vairāk nekā diennakti.
Fedora
Tiek lēsts, ka 2016. gadā Fedora izmantoja 1,2 miljoni cilvēku. Linux kodola autors Līnuss Tūrvaldss ir vairākkārt minējis, ka viņš izmanto Fedora.
Barbarosa (plāns)
Orientācija uz Austrumiem
<blockquote class="toccolours" style="text-align:left; width:30%; float:left; padding: 10px 15px 10px 15px; display:table;">"Mēs [nacionālsociālisti] vēlamies apturēt mūžīgo ģermāņu tiekšanos uz Eiropas dienvidiem un rietumiem un norādīt uz teritorijām, kas ir izvietotas [Eiropas] austrumos."
Jau savā autobiogrāfijā "Mana cīņa" (vācu: Mein Kampf), kas tika publicēta 1925. gadā, Ādolfs Hitlers bija uzsvēris, ka uzbruks Padomju Savienībai, lai nodrošinātu vācu tautu ar tai nepieciešamo "dzīves telpu" (vācu: Lebensraum), kas tādējādi dotu visus vajadzīgos resursus, lai tā kļūtu pašpietiekama un varētu izdzīvot. Hitlera skatījumā bija svarīgi, ka nacionālsociālistiskā kustība par savu ārpolitikas galveno uzdevumu izvirza nosacījumu noteikt veselīgu, dabisku un dzīvotspējīgu proporciju starp Vācijas iedzīvotāju skaitu un tā pieauguma tempu, no vienas puses, un tās teritoriālo lielumu un kvalitāti, no otras puses. Vārdu sakot, Hitlers norādīja, ka, lai tauta sev varētu nodrošināt patiesu eksistences brīvību, tai nepieciešama pietiekoši liela teritorija. Šī iemesla dēļ Hitlera skatījumā Vācija (vismaz Veimāras republikas posmā) nebūt neatgādināja pasaules lielvalsti, jo tās teritorija bija vairāk kā desmit reizes mazāka nekā Padomju Savienībai, ASV, Ķīnai, kā arī (ja pieskaita tās koloniālos īpašumus) mazāka par Lielbritānijas un Francijas pārraugāmo teritoriju. Līdz ar to nav brīnums, ka par Hitlera ārpolitikas galvenajiem mērķiem kļuva jaunu zemju iegūšana austrumu virzienā.
Ekonomiskā sadarbība
Turpretī Padomju Savienībā apmaiņā saņēma tos resursus, kas visvairāk bija nepieciešami tās militārās rūpniecības un ekonomikas attīstībā — šajā gadījumā ogles un cita veida rūpnieciskos izstrādājumus (galvenokārt militārās tehnoloģijas un bruņojumu). Īstermiņā Padomju Savienībai bija nepieciešams militārais bruņojums un ieroči, kas pastiprinātu kā Sarkano armiju, tā arī padomju floti — starp pieprasītajām precēm lielākoties bija lielgabali, kreiseri, mīnas, kaujas kuģu rasējumi un inovācijas vācu gaisa spēku tehnoloģijās. Tomēr, lai arī kā Padomju Savienība centās apmierināt Vācijas vajadzības pēc visām stratēģiskajām izejvielām, tā arī nebija spējīga to apgādāt tādā apjomā, kādā Hitlers to būtu vēlējies, jo arī pašam Staļinam bija jādomā par savas valsts militārās rūpniecības attīstību, kur resursu prioritāte, protams, tika veltīta pašai Padomju Savienībai. Līdz ar to Hitlers apzinājās varbūtību, ka padomju labvēlība var nebūt mūžīga, lai ar saviem neizsmeļamajiem dabas resursiem uzturētu Vācijas militāro apjomu. Lai gan līdz 1941. gada 22. jūnijam PSRS bija paspējusi nogādāt uz Vāciju teju 2,2 miljonus tonnu ar graudiem, 1 miljonu tonnu ar naftu un 100 000 tonnas ar kokvilnu, vieglāks variants, ko saskatīja Hitlers, bija iekarot Padomju Savienību, lai Vācija savā rīcībā iegūtu tās nepieciešamās izejvielas, kas tai nodrošinātu arī uzvaru visā karā.
Britu provokācija
Vēl viena koncepcija, kura skaidro Hitlera vēlmi uzbrukt Padomju Savienībai, ir saistīta ar britu provokatīvo darbību 1940. gada nogalē un 1941. gada pirmajā pusē. Proti, 1941. gada pavasarī viens no tuvākajiem Hitlera līdzgaitniekiem, Rūdolfs Hess, izstrādāja dīvainu ideju par vienpusēja miera panākšanu ar Lielbritāniju, lai tādējādi atvieglotu piepūli fīreram un vācu tautai — būdams bijušais gaisa spēku lidotājs, viņš ar divmotoru lidmašīnu aizlidoja uz Britu salām un izlēca ar izpletni virs Skotijas, nodomājis uzsākt sarunas par darījumu ar britu valdību. Protams, Hitlers viņu nekavējoties likuma priekšā pasludināja par galīgi vājprātīgu, tomēr briti viņu saņēma gūstā, sniedzot lielisku iespēju rasties sazvērestības teorijām. Šai koncepcijai piekrīt arī amerikāņu autors Deivids Mērfijs, kurš uzskata, ka tā kā Staļins šādām sazvērestības teorijām ticēja daudz vairāk nekā marksismam-ļeņinismam, tad pēc kāda laika britu valdība tik tiešām visai neveikli mēģināja pārliecināt Staļinu, ka Hess bija atvedis miera priekšlikumus, lai tādējādi vēl vairāk nostiprinātu paranoīdā diktatora uzskatu, ka pret viņu gatavojas nostāties kā briti, tā vācieši. Šeit, protams, jāatzīmē arī tas, ka britu izlūkdienesti darīja visu iespējamo, lai duļķotu ūdeni un nostiprinātu šo atziņu, jo Londonai bija svarīgi panākt, lai Staļins, kas tolaik vēl skaitījās Hitlera sabiedrotais, mainītu savu ārpolitisko orientāciju un stingri nostātos tās pusē. Tomēr, pēc britu vēsturnieka Antonija Bīvora domām, Staļins tā nedarīja, jo uzskatīja šo politisko manevru par neko vairāk kā britu provokāciju, kurā ietilpa Padomju Savienības niknā ienaidnieka Vinstona Čērčila plāns izraisīt karu starp PSRS un Vāciju. Staļins prātoja, ka pēc Hesa lidojuma uz Skotiju, šī sazvērestība bija izstrādāta vēl sīkāk.
Preventīvais karš
<blockquote class="toccolours" style="text-align:left; width:30%; float:left; padding: 10px 15px 10px 15px; display:table;">"Fīrers rīkojas pilnīgi pareizi, uzbrukdams [Padomju Savienībai] tagad, jo pretējā gadījumā, ja to nedarītu mēs, tad krievi noteikti uzbruktu mums."
Zibenskarš
Lai iznīcinātu Sarkano armiju un iekarotu plašo PSRS teritoriju, Hitlers un viņa ģenerāļi lielākoties paļāvās uz pilnīgi jaunu kara taktiku, kas starpkaru periodā un Otrā pasaules kara pirmajos divos gados bija ieguvusi samērā lielu popularitāti vadošo vācu militārpersonu vidū — zibenskaru. Tieši sekmīgās zibenskara taktikas dēļ Vācija bija spējīga gūt ātras uzvaras Polijas kampaņā (1939.), pret Franciju un tās sabiedrotajiem Rietumeiropā (1940.) un pret Dienvidslāviju un Grieķiju Balkānos (1941.). Zibenskara taktika bija ideāli piemērota tādai vidēja izmēra valstij kā Vācija, kuras teritorija nebija bagāta ar dabiskajām izejvielām, kas spētu to nodrošināt ar visiem nepieciešamajiem resursiem ilgstošā karā. Vienīgais zibenskara priekšnoteikums bija uzbrukt saviem pretiniekiem pa vienam, tad, kad tie bija stratēģiski izolēti — gluži kā Vācija to bija izdarījusi pret Poliju (1939.), Franciju (1940.) un Padomju Savienību (1941.), lai tādējādi būtu iespējams sakoncentrēt visus savu militāro potenciālu pret attiecīgo ienaidnieku. Līdz ar to šī taktika piedāvāja gūt ātras un zibenīgas uzvaras, ļaujot izvairīties no ilgstošas un resursiem nogurdinošas karadarbības, kāda tika piedzīvota Pirmajā pasaules karā.
Īpašie rīkojumi
Pirms gaidāmās ofensīvas pret Padomju Savienību ikvienam vācu karavīram bija jānodod personisks uzticības zvērests Hitleram, kas tādējādi gandrīz ikvienu militārpersonu iesaistīja nacistiskās kustības politisko un militāro stratēģiju sekās. Tā, piemēram, neilgi pirms operācijas "Barbarosa" sākuma pulku virsnieki tika informēti par zināmām "īpašajām pavēlēm", kas attiecās uz gaidāmo karadarbību. To vidū bija "kolektīvi piespiedu pasākumi pret sādžām" partizānu darbības rajonos un arī "pavēle par komisāriem", kas principā vēstīja to, ka padomju politiskie virsnieki, ebreji un partizāni bija jānodod SS vai lauka slepenpolicijas rīcībā. Vairums štāba virsnieku un visi izlūkdienesta virsnieki tika iepazīstināti ar feldmaršala Valtera fon Brauhiča 1941. gada 28. aprīļa pavēli, kurā bija izklāstīti pamatprincipi, kam jāvalda attiecībās starp vērmahta komandieriem, SS zonderkomandām (vācu: Sonderkommando) un drošības policiju, kas darbojās aizmugurē. To "īpašie uzdevumi" bija daļa no "pēdējās sadurmes starp divām pretējām politiskām sistēmām". Visbeidzot, "pavēle par jurisdikciju", ko 1941. gada 13. maijā parakstīja feldmaršals Vilhelms Keitels (Wilhelm Keitel), atņēma krievu civiliedzīvotājiem jebkuras pārsūdzības tiesības un masveidā atbrīvoja vācu kareivjus no atbildības par noziegumiem — slepkavībām, izvarošanām, laupīšanām u.tml. — kas tiktu pastrādāti pret civiliedzīvotājiem.
Vairāki komandieri atteicās atzīt vai nodot tālāk tādas instrukcijas — lielākoties tie, kuri cienīja armijas tradicionālo morāli un juta antipātijas pret nacistiem. Daudzi, bet ne visi, bija cēlušies no virsnieku ģimenēm, tomēr viņu skaits virsnieku korpusā tagad strauji ruka. Vismazāk aizbildinājumu pret šāda veida instrukcijām bija ģenerāļiem — vairāk nekā 200 augstāko rangu virsnieku bija klausījušies Hitlera uzrunu, kura neatstāja ne mazākās šaubas par gaidāmo karagājienu. Bija paredzama divu pretēju pasaules uzskatu cīņa, "iznīcināšanas kauja" pret boļševiku komisāriem un komunistisko inteliģenci. Nav šaubu, ka nepieredzēto raksturu Krievijas kampaņai piešķīra nacistu ideja par "rasu karu" (vācu: Rassenkampf). Daudzi vēsturnieki mūsdienās argumentē, ka nacistu propaganda tik efektīvi dehumanizēja padomju ienaidnieku, ka vērmahta karavīri jau kopš kara sākuma ir atradušies sava veida morālās anestēzijas iespaidā, kur, iespējams, par visaugstāko veiksmīgās indoktrinācijas pakāpi vērmahtā liecināja gandrīz nenozīmīgā opozīcija pret ebreju masveida iznīcināšanu, kura tīši tika sapludināta ar ideju par drošības pasākumiem pret partizāniem frontes aizmugurē. Protams, daudzi virsnieki jutās sašutuši par to, ka vērmahts Austrumu frontē (vācu: Ostfront) pārkāpj starptautiskos likumus, tomēr tikai niecīgs mazākums skaļi pauda protestu pret masu slepkavībām, pat ja kļuva skaidrs, ka tās iekļaujas rasistiskā iznīcināšanas programmā. Tādējādi, lai gan daži armijas komandieri nelabprāt izplatīja šīs instrukcijas, vairāki citi tās atbalstīja, kā, piemēram, ģenerālis Hermanis Hots (Hermann Hoth), kurš operācijas "Barbarosa" brīdī komandēja 3. tanku armiju un vēlāk Staļingradas kaujas laikā — 4. tanku armiju — paziņoja, ka "to ebreju iznīcināšana, kuri atbalsta boļševismu un tā slepkavīgo organizāciju — partizānus — ir pašaizsardzības pasākums". Tāpat arī ģenerālis Erihs fon Manšteins (Erich von Manstein), kurš Otrā pasaules kara laikā izpelnījās apbrīnu kā viens no spožākajiem stratēģiem, nonākot Vienpadsmitās armijas komandiera postenī, izdeva pavēli, kurā paziņoja, ka "ebreju—boļševiku sistēma ir jāizskauž uz visiem laikiem". Līdz ar to, pateicoties šādai ģeneralitātes nostājai, vācu armija bija spiesta uzņemties atbildības nastu par slepkavībām un dedzināšanām, kas līdz šim attiecās vienīgi uz SS jeb iekšējām paramilitārajām struktūrām.
Pirmās gaisa kaujas
Sākoties operācijai "Barbarosa", tieši Vācijas gaisa spēki bija tie, kas deva pirmo postošo triecienu padomju militārajiem objektiem visā Austrumu frontes garumā, kur jau pulksten 3.15 uzreiz pēc vācu iebrukuma Padomju Savienībā Melnās jūras flotes virspavēlniecība ziņoja Kremlim par vācu uzlidojumiem Sevastopoles jūras karabāzei. Tāpat 4.00 no rīta vācu kara aviācija sāka uzlidojumus Ventspilij un Liepājai, kur paralēli uzbrukumiem ostu karabāzēm tika bombardēti arī padomju gaisa spēku aerodromi, štābi, karaspēka koncentrācijas vietas un dzelzceļa mezgli. Tomēr galvenais Luftwaffe trieciens tika vērsts pret Sarkanās armijas aviācijas pulkiem. Tā, piemēram, preventīvos uzlidojumos pirmo deviņu stundu laikā pirmais Luftwaffe uzbrukuma vilnis, kas sastāvēja no 500 bumbvedējiem, 270 pikējošajiem bumbvedējiem un 480 iznīcinātājiem, deva triecienu veseliem 66 padomju aviācijas koncentrācijas punktiem jeb lidlaukiem, kur jau līdz pirmās dienas beigām visas frontes garumā Vācijas gaisa spēkiem bija izdevies iznīcināt vairāk kā 1200 padomju lidmašīnu, no kurām lielākā daļa pat nebija paspējušas pacelties gaisā. Vācu Messerschmitt piloti gandrīz vai neticēja savām acīm, kad, riņķodami pār padomju lidlaukiem, kurus acumirklī pazina pēc izlūkošanas fotogrāfijām, ieraudzīja simtiem ienaidnieka lidmašīnu, akurāti sarindotu gar skrejceļiem. Arī tās, kurām izdevās pacelties gaisā vai kuras ieradās no lidlaukiem tālāk austrumos, bija salīdzinoši viegls mērķis vācu pieredzējušajiem pilotiem. Turklāt kā norāda britu vēsturnieks Antonijs Bīvors, šīs gaisa kaujas pret nepieredzējušajiem padomju pilotiem kāds vācu gaisa spēku ģenerālis esot pat nosaucis par "bērnu slepkavošanu".
Zirga gaitas
Klasifikācija
Tā sauktās "dabiskās" gaitas ir soļi, rikši, lēkši un auļi (ļoti ātri lēkši). Ir cilvēki, kas sauc visas šīs gaitas par trim gaitām, bet ir zirgu speciālisti, kas uzskata, ka zirgam ir četras gaitas, izdalot auļus kā atsevišķu gaitu. Visas šīs gaitas ir visiem zirgiem; gan mājas zirgiem, gan savvaļas zirgiem, gan visām zirgu ģints Equus apakšģintīm, sugām un pasugām. Bet reizēm ir izņēmumi zirgiem, kuriem ir iedzimtas vieglās gaitas, kad rikši aizvietojas ar vienu no vieglajām gaitām, piemēram, ar toltu. Tomēr visbiežāk vieglo gaitu zirgi var gan toltot, gan rikšot.
Aida
Aida gaita ir grūta gaita ne tikai zirgam, bet arī jātniekam, un tam ir jābūt atlētiskam un veiklam, jo aidā jātnieks lielā ātrumā tiek šūpots no viena puses uz otru. Tas ir ļoti līdzīgi, kā jāt ar kamieli, kas ir vēl viens aidā skrienošs dzīvnieks. Tikai kamielis ir augsts, garām kājām, un jātnieks var izsekot līdzi šūpojošām uz sāniem kamieļa kustībām. Bet zirga aida ir ļoti ātra gaita, ar salīdzinoši mazākiem soļiem, un jātnieks tiek lielā ātrumā svaidīts no vienas puses uz otru. Tomēr izņēmums ir islandiešu aida, kas skaitās mīksta gaita, un tā tiek ļoti augstu vērtēta pie Islandes zirgu audzētājiem.
Vieglās gaitas
Šādu pašu gaitu Islandes zirgiem sauc par toltu. Toltam atšķirībā no skrienošās soļošanas ir lielāks ātrums un vēl plūstošākas kustības. Toltam izšķir lēno toltu un ātro toltu, tā ātrums var sasniegt lēkšu ātrumu. Toltā, tāpat kā skrienošajā soļošanā, kājas tiek liktas tādā pašā secībā kā soļojot, bet atšķirībā no soļošanas, kad pie zemes ir vienmēr vismaz trīs kājas, toltā pie zemes ir vismaz 1 kāja. Toltā nekad nav brīža, kad visas kājas būtu atrautas no zemes, lai cik ātra būtu gaita. Tieši tādēļ tolts ir ļoti ērta gaita jātniekam, jo nav fāzes, kurā zirgs varētu izsist jātnieku ārā no sedliem.
Sekulārisms Turcijā
Konstitucionālie principi
Konstitūcijā noteikts, ka Turcija ir sekulāra un demokrātiska republika, kurā suverēnā vara pieder tautai. Suverenitātes tiesības pieder Turcijas tautai, kas šīs varas īstenošanu uztic deputātiem, kurus ievēl vispārējās vienpalātas parlamenta vēlēšanās. Konstitūcijas 4. pantā noteiktos principus aizliegts grozīt:
Vladimirs Visockis
Biogrāfija
No 1956. līdz 1960. gadam Vladimirs Visockis mācījās Maskavas akadēmiskā Dailes teātra (МХАТ) skolā—studijā. Pēc tam ar pārtraukumiem četrus gadus nostrādāja Maskavas A.Puškina dramatiskajā teātrī. 1959. gadā sāka filmēties epizodiskās lomās kino, bet sešdesmito gadu sākumā sacerēja savas pirmās dziesmas.
Pļavas silpurene
Pļavas silpurene (Pulsatilla pratensis) ir daudzgadīgs Gundegu dzimtas lakstaugs.
Izplatība
Latvijā ir izplatīts visā teritorijā, visbiežāk piejūrā. Aug priežu mežos un sausos pakalnos, kāpās.
Rušons
Rušons (Rušiuns, Rušonu ezers, Rušānu ezers) ir ezers Preiļu novada Aglonas un Rušonas pagastos, Krāslavas novada Kastuļinas pagastā un Rēzeknes novada Feimaņu pagastā. Astotais lielākais ezers Latvijā.
My Cassette Player
My Cassette Player ir vācu dziedātājas Lēnas Meieres-Landrutas debijas studijas albums, kas tika izdots ar skatuves vārdu Lēna. Albumā ir iekļauta dziesma "Satellite", ar kuru Lēna uzvarēja 2010. gada Eirovīzijā, tāpat kā citi slaveni singli Vācijā "Love Me" un "Bee", kas tika izdoti 2010. gada 13. martā.
Austrija
Kopš Austrija ir Eiropas Savienības dalībvalsts.
Publisko tiesību jurisdikcijas tiesas
Administratīvās tiesas (Verwaltungsgerichtshof) veido dažādi administratīvie tribunāli un apelācijas tiesas, kuras izskata pārvaldes iestāžu lēmumus un darbību. Vissvarīgākais Austrijas administratīvais tribunāls ir Neatkarīgais administratīvais tribunāls (Unabhängiger Verwaltungssenat). Vienīgā Austrijas administratīvā tiesa ir t.s. Verwaltungsgerichtshof, kas izskata valsts administrācijas darbību un pieņemtos lēmumus.
Kultūra
2003. gadā Grāca bija Eiropas kultūras galvaspilsēta. Savukārt UNESCO Pasaules mantojuma sarakstā ir iekļauti astoņi objekti, kuri atrodas Austrijā.
Inčukalna novads
Vēsture
Arheoloģiskie pētījumi liecina, ka Inčukalna teritorija bijusi Gaujas lībiešu apdzīvota jau 1. gadu tūkstotī p.m.ē. Kādreiz tagadējā Inčukalna pagasta teritorijā (Vangažu pusē) bijis ķieģeļu ceplis un čuguna lietuve, taču viduslaikos darbojusies arī vara kausētava, stikla rūpnīca un papīra manufaktūras ražotne, māla trauku darbnīca. Būvējot Rīgas - Valkas dzelzceļu, 19. gadsimta 80. gados Inčukalna pagastā ierīkota dzelzceļa stacija Hincenberg, un līdz ar to sākusies straujāka Inčukalna attīstība.
Betmens
Biogrāfija
Betmens ir Brūsa Veina slepenā identitāte. Veins ir amerikāņu miljonārs (vēlāk miljardieris), sieviešu mīlulis, rūpniecības uzņēmējs un filantrops. Bērnībā pieredzējis savu vecāku slepkavību, viņš zvērējis atriebties noziedzniekiem. Cīņās pret noziedzniekiem viņš valkā speciālu kostīmu, kas atgādina sikspārņa tēlu (Bat-Suit). Kostīms viņam kalpo gan identitātes slēpšanai, gan pretinieku iebiedēšanai. Betmena cīņa pret noziedzniekiem norisinās Gotemas pilsētā (komiksu autoru izdomāta pilsēta). Gotemsitijā viņš visiem pazīstams kā Brūss Veins.
Inčukalna novads
Kultūra
Gan Inčukalnā, gan Vangažos darbojas kultūras nams un bibliotēka. Inčukalna tautas namā darbojas jauktais koris "MEŽĀBELE", pūtēju orķestris, Senioru koris "ATBLĀZMA", Vidējās paaudzes deju kolektīvs "VIRŠI" u.c. kolektīvi.